CELEX: 32007D0711
Language: et
Date: 2007-09-25 00:00:00
Title: Poliitika- ja julgeolekukomitee otsus BiH/11/2007, 25. september 2007 , Bosnias ja Hertsegoviinas toimuva Euroopa Liidu sõjalise operatsiooni ELi vägede juhataja nimetamise kohta

6.11.2007   
            
            
               ET
            
            
               Euroopa Liidu Teataja
            
            
               L 288/60
            
         
      POLIITIKA- JA JULGEOLEKUKOMITEE OTSUS BiH/11/2007,
   25. september 2007,
   Bosnias ja Hertsegoviinas toimuva Euroopa Liidu sõjalise operatsiooni ELi vägede juhataja nimetamise kohta
   (2007/711/ÜVJP)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artikli 25 kolmandat lõiku,
   võttes arvesse nõukogu 12. juuli 2004. aasta ühismeedet 2004/570/ÜVJP Euroopa Liidu sõjalise operatsiooni kohta Bosnias ja Hertsegoviinas, (1) eriti selle artiklit 6,
   ning arvestades järgmist:
   
               (1)
            
            
               Ühismeetme 2004/570/ÜVJP artikli 6 kohaselt volitas nõukogu poliitika- ja julgeolekukomiteed võtma vastu edasisi otsuseid ELi vägede juhataja nimetamise kohta.
            
         
               (2)
            
            
               Poliitika- ja julgeolekukomitee võttis 27. juunil 2006 vastu otsuse BiH/9/2006, (2) millega kontradmiral Hans-Jochen WITTHAUER nimetati Bosnias ja Hertsegoviinas toimuva Euroopa Liidu sõjalise operatsiooni ELi vägede juhatajaks.
            
         
               (3)
            
            
               ELi operatsiooni ülem on esitanud soovituse nimetada uueks Bosnias ja Hertsegoviinas toimuva Euroopa Liidu sõjalise operatsiooni ELi vägede juhatajaks kindralmajor Ignacio MARTÍN VILLALAÍN.
            
         
               (4)
            
            
               ELi sõjaline komitee toetas kõnealust soovitust.
            
         
               (5)
            
            
               Euroopa Liidu lepingule ja Euroopa Ühenduse asutamislepingule lisatud Taani seisukohta käsitleva protokolli artikli 6 kohaselt ei osale Taani Euroopa Liidu kaitsepoliitilise tähendusega otsuste ja meetmete väljatöötamises ega rakendamises.
            
         
               (6)
            
            
               Kopenhaagenis toimunud Euroopa Ülemkogu kohtumisel 12. ja 13. detsembril 2002 võeti vastu deklaratsioon, milles sätestatakse, et „Berlin Plus” kokkuleppeid ja nende rakendamist kohaldatakse üksnes nende ELi liikmesriikide suhtes, kes on kas NATO liikmed või programmi „Partnerlus rahu nimel” osalisriigid ning on sellest tulenevalt sõlminud NATOga kahepoolsed julgeolekukokkulepped,
            
         ON TEINUD JÄRGMISE OTSUSE:
   Artikkel 1
   Käesolevaga nimetatakse Bosnias ja Hertsegoviinas toimuva Euroopa Liidu sõjalise operatsiooni ELi vägede juhatajaks kindralmajor Ignacio MARTÍN VILLALAÍN.
   Artikkel 2
   Käesolev otsus jõustub 4. detsembril 2007.
   
      Brüssel, 25. september 2007
      
         
            Poliitika- ja julgeolekukomitee nimel
         
         
            eesistuja
         
         C. DURRANT PAIS
         
      
   
   
      (1)  ELT L 252, 28.7.2004, lk 10.
   
      (2)  ELT L 196, 18.7.2006, lk 25.